
APSTIPRINĀTS
ar Līvānu novada pašvaldība domes
2026. gada _.____ 
sēdes protokola Nr._
lēmumu Nr.__

Līvānu novada pašvaldības domes saistošie noteikumi 
 „Par atbalsta pasākumiem vides pieejamības nodrošināšanai personām ar kustību traucējumiem Līvānu novada pašvaldībā”
LĪVĀNOS

Izdoti saskaņā ar 
Sociālo pakalpojumu un sociālās palīdzības likuma
3. panta trešo daļu, Pašvaldību likuma
4. panta pirmās daļas 3. punktu

2026. gada _._____							               Nr.__

I. Vispārīgie jautājumi
1. Saistošie noteikumi (turpmāk – Noteikumi) nosaka atbalsta pasākumu veidus, apmērus, pieprasīšanas, saņemšanas un finansēšanas kārtību vides pieejamības nodrošināšanai personām ar kustību traucējumiem, kuras, pārvietojoties dzīvojamās ēkas iekšējā vidē, izmanto tikai ratiņkrēslu.
[bookmark: p2][bookmark: p-642863]2. Noteikumos lietotie termini:
    	2.1. persona – persona ar I vai II grupas invaliditāti vai bērns ar invaliditāti, kurai ir apgrūtināta pārvietošanās, kustību traucējumi vai kustību traucējumu dēļ ikdienā izmanto ratiņkrēslu;
2.2. ģimenes loceklis – personas laulātais un citas personas, kurām ir kopīgi izdevumi par uzturu un kuras mitinās vienā mājoklī;
    	2.3. mājoklis – viendzīvokļa dzīvojamā māja vai dzīvoklis, kas atrodas pirmajā stāvā daudzstāvu dzīvojamā mājā;
     	2.4. pandusa vai uzbrauktuves ierīkošana – braukšanai ratiņkrēslā piemērota stacionāra slīpa, neslīdoša iebūve (ēkā) vai izbūve (ēkas ārpusē) bez pakāpieniem satiksmei starp celtnes stāviem vai tās atsevišķiem dažāda augstuma posmiem;
	2.5. vides pieejamība – vide, kurā persona var ērti pārvietoties un izmantot dzīvojamo ēku atbilstoši tās lietošanas veidam un plānotajai funkcijai;
	2.6. vides pielāgošana – mājokļa iekšējās vides (dzīvojamās telpas – dzīvojamā istaba, guļamistaba, ēdamistaba, darbistaba un līdzīgas nozīmes telpas – un palīgtelpas – dzīvojamo telpu ekspluatācijai nepieciešamās telpas, piemēram, gaitenis, virtuve, pieliekamais, sanitārtehniskās telpas un citas līdzīgas nozīmes telpas) pārbūve vai atjaunošana un aprīkošana ar nepieciešamajiem palīglīdzekļiem, t.sk. tehniskajiem palīglīdzekļiem, kas nav iekļauti Ministru kabineta noteikumos par tehniskajiem palīglīdzekļiem (piemēram, atbalsta rokturīši, stacionārā sliežu pacēlāju sistēma, kas sevī apvieno pacelšanas ierīci un pārvietošanas līdzekli, u.c.).
	3. Atbalsta pasākumu veidi:
	3.1. pabalsts vides pielāgošanai;
	3.2. atbalsts pandusa ierīkošanai.
	4. Tiesības uz atbalsta pasākumiem ir personai, kura:
	4.1. neatrodas ilgstošas sociālās aprūpes un sociālās rehabilitācijas iestādē vai ieslodzījuma vietā;
	4.2. savu pamata dzīvesvietu deklarējusi Līvānu novada administratīvajā teritorijā un dzīvo deklarētajā dzīvesvietā ne mazāk kā pēdējos 12 (divpadsmit) kalendāros mēnešus pēc kārtas pirms pabalsta pieprasīšanas dienas;
	4.3. dzīvo sev vai ģimenes loceklim piederošā mājoklī vai uz īres līguma pamata pašvaldībai vai privātpersonai piederošā mājoklī, kas ir spēkā vismaz piecus gadus, no atbalsta pasākuma pieprasīšanas dienas.
	5. Pabalstu vides pielāgošanai vai atbalstu pandusa ierīkošanai ir tiesības saņemt personai, kura atbilst šo Noteikumu 4. punktā noteiktajiem kritērijiem.
	6. Atbalsta pasākumus Līvānu novada Sociālais dienests (turpmāk – Dienests) nodrošina rindas kārtībā Līvānu novada pašvaldības budžetā paredzēto finanšu līdzekļu ietvaros, neizvērtējot personas un tās ģimenes locekļu ienākumus un materiālo stāvokli.
[bookmark: p6][bookmark: p-642869][bookmark: p7][bookmark: p-642870]	7. Personai piešķir pabalstu vienu reizi viena mājokļa pielāgošanai, apmaksājot šo noteikumu noteiktajā kārtībā un apjomā ierīkošanas izdevumus pēc vides pielāgošanas, pandusa vai uzbrauktuves darbu pabeigšanas. 
	8. Lai saņemtu šo Noteikumu 3. punktā minētos atbalsta pasākumus, persona, tās likumiskais vai pilnvarotais pārstāvis Dienestā iesniedz:
	8.1. rakstisku iesniegumu ar lūgumu atzīt personu par tiesīgu saņemt vienu no Noteikumu 3. punktā minētajiem atbalsta pasākumiem;
	8.2. dokumenta, kas apliecina pārstāvības tiesības, kopiju (uzrādot oriģinālu), ja personas vārdā rīkojas tās likumiskais vai pilnvarotais pārstāvis;
	8.3. ergoterapeita atzinumu par nepieciešamajiem vides pielāgojumiem;
	8.4. ģimenes ārsta izrakstu no stacionāra/ambulatorā pacienta medicīniskās kartes (izziņa 027-u), kurā ir norādīta informācija par personas funkcionēšanas ierobežojumus izraisījušās pamata diagnozes un blakus diagnozes kodu atbilstoši spēkā esošajai Starptautiskajai statistisko slimību un veselības problēmu klasifikācijai un par personas pārvietošanos ratiņkrēslā;
8.5. īres līguma vai īpašuma tiesības apliecinoša dokumenta kopiju (uzrādot oriģinālu);
	8.6. mājokļa īpašnieka rakstisku piekrišanu vides pielāgošanai, ja persona dzīvo citai personai piederošā mājoklī;
	8.7. dzīvokļu īpašnieku kopības lēmumu, ja tas ir nepieciešams saskaņā ar normatīvajiem aktiem, par atļauju veikt daudzdzīvokļu dzīvojamās mājas ārējas vides pielāgošanu, ja persona vēlas saņemt atbalstu pandusa ierīkošanai;
	8.8. gadījumā, ja veiktajiem būvdarbiem nav nepieciešama būvniecības ieceres dokumentācijas saskaņošana Līvānu novada Būvvaldē, nepieciešams iesniegt sertificēta būvspeciālista atzinumu par izbūvētā risinājuma atbilstību būvnormatīvos noteiktajām vides pieejamības tehniskajām prasībām;
8.9. gadījumā, ja būvdarbi ir veikti ēkas ārpusē, jāiesniedz izpildmērījuma plāns;
	8.10. apliecinājuma karti vai paskaidrojuma rakstu ar visu tajos ietverto nosacījumu izpildi, ja vides pielāgošanai nepieciešama apliecinājuma karte vai paskaidrojuma raksts vai būvatļauju ar atzīmi par visu tajā ietverto projektēšanas un būvdarbu uzsākšanas nosacījumu izpildi, ja vides pielāgošanai nepieciešama būvatļauja, un aktu par būves pieņemšanu ekspluatācijā;
	8.11. vides pielāgošanas darbu nodošanas – pieņemšanas akta kopiju (uzrādot oriģinālu);
	8.12. apmaksātu izdevumu apliecinošus dokumentus (rēķinus, kvītis, līgumus u.c.). 
	9. Pēc šo Noteikumu 8. punktā minēto dokumentu saņemšanas Dienests mēneša laikā:
	9.1. izvērtē personas atbilstību šo Noteikumu 4. punktā un 5. punktā noteiktajām prasībām;
	9.2. apseko personu dzīvesvietā un novērtē personas pašaprūpes spējas un individuālās vajadzības;
	9.3. pieņem vienu no šādiem lēmumiem:
	9.3.1. par personas atzīšanu par tiesīgu saņemt attiecīgo pabalstu vides pielāgošanai vai atbalstu pandusa ierīkošanai, iekļaušanu atbalsta reģistrā un pabalsta/atbalsta izmaksas summu;
	9.3.2. par atteikumu atzīt personu par tiesīgu saņemt attiecīgo pabalsta vides pielāgošanai vai atbalstu pandusa ierīkošanai;
	9.4. piecu darbdienu laikā informē personu, tās likumisko vai pilnvaroto pārstāvi par pieņemto lēmumu.
	10. Ja persona tiek atzīta par tiesīgu saņemt atbalsta pasākumu, Dienests reģistrē personu atbalsta reģistrā tādā secībā, kādā tā iesniegusi Dienestam iesniegumu. Par katru personu atbalsta reģistrā iekļauj šādas ziņas:
	10.1. personas kārtas numurs atbalsta reģistrā;
	10.2. reģistrētās personas vārds, uzvārds, personas kods;
	10.3. datums, kad reģistrēts iesniegums un iesnieguma reģistrācijas numurs;
	10.4. atbalsta pasākuma veids.
[bookmark: p12][bookmark: p-642880]	11. Ja pēc personas reģistrēšanas atbalsta reģistrā zuduši apstākļi, kuri bija par pamatu šīs personas atzīšanai par tiesīgu saņemt konkrēto atbalsta pasākumu un reģistrēšanai atbalsta reģistrā, personas, tās likumiskā vai pilnvarotā pārstāvja pienākums ir nekavējoties par to rakstveidā paziņot Dienestam.
[bookmark: p13][bookmark: p-642882]	12. Persona tiek izslēgta no atbalsta reģistra, ja:
	12.1. pieprasot atbalsta pasākumu sniegtas nepatiesas ziņas, kas bija par pamatu tās reģistrēšanai atbalsta reģistrā;
	12.2. zuduši apstākļi, kuri bija par pamatu šīs personas reģistrēšanai atbalsta reģistrā;
	12.3. persona, tās likumiskais vai pilnvarotais pārstāvis atsakās no atbalsta pasākuma saņemšanas, iesniedzot Dienestā attiecīgu iesniegumu;
	12.4. persona ir mirusi.
[bookmark: p14][bookmark: p-642883]	13. Par personas izslēgšanu no atbalsta reģistra, Dienests pieņem lēmumu un piecu darbdienu laikā par pieņemto lēmumu paziņo personai, tās likumiskajam vai pilnvarotajam pārstāvim.
[bookmark: p15][bookmark: p-642885]	14. Persona, tās likumiskais vai pilnvarotais pārstāvis vienlaicīgi var pieprasīt šo Noteikumu 3. punktā abus minētos atbalsta pasākumus nepārsniedzot Noteikumu 15. punktā noteikto maksimālo atbalsta summu (kopējā summa 2000 euro). Atkārtoti atbalsta pasākumus var pieprasīt pēc 3 (trim) gadiem pēc iepriekšējā atbalsta pasākuma piešķiršanas.
[bookmark: p16][bookmark: p-642887][bookmark: p19][bookmark: p-642893][bookmark: p20][bookmark: p-642895]	15. Pabalsts vai atbalsts tiek piešķirts 50 % apmērā no kopējās pakalpojuma izmaksas summas, bet nepārsniedzot pabalsta vides pielāgošanai vai atbalsta pandusa ierīkošanai maksimālo apmēru 2000 euro.
[bookmark: p21][bookmark: p-642897]	16. Dienests personai piešķiramā pabalsta vides pielāgošanai vai atbalsta pandusa ierīkošanai apmēru nosaka, ņemot par pamatu šo Noteikumu 8. punktā minētos dokumentus un 15. punktā noteikto maksimālo pabalsta apmēru, bet nepārsniedzot faktiskos izdevumus. Ja faktiskie izdevumi pārsniedz šo Noteikumu 17. punktā noteikto pabalsta vai atbalsta apmēru, starpību līdzfinansē persona no saviem līdzekļiem.
[bookmark: p22][bookmark: p-642898][bookmark: p29][bookmark: p-642906]	17. Dienests piešķirto pabalsta vides pielāgošanai vai atbalsta pandusa ierīkošanai 10 (desmit) dienu laikā no lēmuma pieņemšanas dienas pārskaita personai uz iesniegumā norādīto kredītiestādes kontu.
[bookmark: p30][bookmark: p-642907]	18. Personai, tās likumiskajam vai pilnvarotajam pārstāvim ir pienākums nodrošināt pandusa vai uzbrauktuves lietošanu atbilstoši tā funkcijām un ar pienācīgu rūpību.
[bookmark: p31][bookmark: p-642908][bookmark: p40][bookmark: p-642920]	19. Dienesta pieņemto lēmumu var apstrīdēt Līvānu novada domē un Līvānu novada domes pieņemto lēmumu var pārsūdzēt tiesā Administratīvā procesa likumā noteiktajā kārtībā.

Līvānu novada domes priekšsēdētāja vietniece 				A. Smirnova

